
Ενημερωτική ομιλία στο ΚΑΠΗ για τα εμβόλια από τον ιατρό Ηλία Μητρούλη 
Για την αξία των εμβολιασμών στην τρίτη ηλικία ως μέτρο πρόληψης για την καλύτερη ποιότητα ζωής τους, μίλησε, χθές, στο ΚΑΠΗ του Δήμου Κιλκίς ο γενικός ιατρός του Γενικού Νοσοκομείου Κιλκίς και ιατρός του ΚΑΠΗ Ηλίας Μητρούλης. 
Στην ομιλία του ο κ. Μητρούλης τόνισε ότι τα εμβόλια προσφέρουν τείχος προστασίας σε σοβαρές ασθένειες, μιας και η προοδευτική μείωση της λειτουργικότητας του ανοσοποιητικού συστήματος (ανοσογήρανση) των ηλικιωμένων ανθρώπων, αυξάνει την ευαλωτότητα του οργανισμού, αναφέρθηκε στην αποτελεσματικότητα και στην ασφάλεια που παρέχουν και τους συνέστησε να έχουν επικοινωνία με τον προσωπικό τους γιατρό για τα εμβόλια που πρέπει να κάνουν, προστατεύοντας την υγεία τους αλλά και τα αγαπημένα τους πρόσωπα.
Την ενημερωτική εκδήλωση παρακολούθησαν μαζί με τα μέλη του ΚΑΠΗ ο Δήμαρχος Κιλκίς Δημήτρης Κυριακίδης και η Αντιδήμαρχος Αικατερίνη Γιαννακούλα – Ζιούτα. 
